ការសម្ភាសរបស់ តាំង ថេង

ក៖ អ្នកសម្ភាស កុយ សុភី ខ៖ អ្នកត្រូវបានគេសម្ភាស តាំង ថេង

ការសង្ខេបប្រវត្តិរបស់ តាំង ថេង

*ការសម្ភាសនៅ ឆ្នាំ២០១៨ ទ្រាតាំង ថេងមានអាយុ៦៤ឆ្នាំ កើតនៅក្នុងឆ្នាំមមែ នៅក្នុងភូមិព្រែកក្របៅ ឃុំព្រែកក្របៅ ស្រុកកងមាស ខេត្តកំពង់ចាម។ ទ្រាបានរៀនសូត្រនៅវត្តបានបន្តិចបន្តួច ហើយបានចូលដល់ជំនាន់ប៉ុលពត គ្រួសារបានបែកបាក់គ្នា ដោយនៅពេលនោះគេបានចាត់ទ្រាអោយធ្វើជាទាហាននៅព្រំដែន ក្រោយមកពេលដាច់ជំនាន់ប៉ុលពតទ្រាបានរៀបអាពាហ៏ពិពាហ៏តាមតាមច្បាប់​ដោយប្រកបមុខរបរធ្វើស្រែចំការ នៅលើដីរដ្ឋចែករបបអោយ ដើម្បីចិញ្ចឹមកូននិងជីវិត រហូតមកដល់ពេលឆ្នាំ៩៣ទ្រាបានវះកាត់ដោយសារជំងឺរលាកពោះវៀត ចឹងតាំងពីនុងមកទ្រាធ្វើការងារស្រែចំការលែងកើត បានត្រឹមធ្វើការងារស្រាលៗ និងមើលថែចៅៗនៅផ្ទះ។*

ក៖ ចាស!ខ្ញុំជាដំបូងជំរាបសួរទ្រា! តើទ្រាសព្វថ្ងៃនេះសុខសប្បាយជាទេ?

ខ៖ បាទ! ខ្ញុំសុខសប្បាយជាទេ!

ក៖ ចាស! ខ្ញុំឈ្មោះកុយសុភីបានមកធ្វើការសម្ភាសទ្រា នៅឆ្នាំចរ សំរិតស័ក ២៥៦២ ខែមគិសិ ៤រោច ត្រូវនឹងថ្ងៃនឹងគឺថ្ងៃ ពុធ! ទី២៦ ខែធ្នូ ឆ្នាំ២០១៨។ នាមត្រកូលនិងឈ្មោះរបស់ទ្រាមានឈ្មោះអ្វី?

ខ៖ តាំង ថេង!

ក៖​ តាំង ថេង?

ខ៖បាទ! ឈ្មោះ តាំង ថេង!

ក៖ ចាសឈ្មោះ តាំអថេងហ្នឹង តើអ្នកណាជាអ្នកដាក់ឈ្មោះអោយទ្រា?

ខ៖​ គឺឪពុកម្តាយតែម្តង!

ក៖ ចាស តើឈ្មោះ តាំង ថេងហ្នឹងមានអត្តន័យយ៉ាងដូចម្តេចដែរទ្រា?

ខ៖ ឈ្មោះតាំង ថេងហ្នឹងមានអត្តន័យដោយសារ ដាក់តាម ខ្សែឪពុកម្តាយជាអ្នកដាក់អោយ តាមឈ្មោះ តាំងហ្នឹង គឺល្អអីចឹងណា។

ក៖ ចាស!

ខ៖​ហ្នឹងហើយ!

ក៖ ចឹងតើទ្រាមានឈ្មោះហៅក្រៅ១ទៀតដេស?

ខ៖ អត់មាន គឺមានតែ១ហ្នឹង!

ក៖ ចឹងទ្រាមានថ្ងៃ ខែឆ្នាំកំណើត?

ខ៖ អត់ចាំ!

ក៖ តើទ្រាមានចាំឆ្នាំខ្មែរដែរឬទេឆ្នាំអ្វី?

ខ៖ ឆ្នាំ ខ្មែរ ឆ្នាំមមែ!

ក៖ ចឹងឥឡូវទ្រាមានអាយុប៉ុន្នានហើយ?

ខ៖ បើសិនជាគិតទៅ៦៤ហើយ

ក៖ ៦៤ហើយ!

ខ៖ បាទ!

ក៖ ចាសទ្រាមានសញ្ជាតិជាអ្វី?

ខ៖ សញ្ជាតិជាខ្មែរ!

ក៖​ចាស ទ្រាកាន់សាសនាអ្វី?

ខ៖ សាសនាយើងខ្មែរ ព្រះពុទ្ធយើងហ្នឹង។

ក៖​ចាសទ្រាមានទីកន្លែងកំណើតនៅក្នុងភូមិឃុំស្រុកខេត្តណា?

ខ៖ គឺកើតនៅភូមិព្រែកក្របៅ ស្រុកកងមាស ខេត្តកំពង់ចាម។

ក៖ ចឹងនៅភូមិព្រែកក្របៅដែរនេសទ្រា?

ខ៖ ហ្នឹងហើយ

ក៖ ចាស

ខ៖ នៅក្នុងឃុំព្រែកក្របៅ ស្រុកកងមាស ខេត្តកំពង់ចាម។

ក៖ ចាស!អឺ! ទ្រានាមត្រកូលឪពុកទ្រាតើមានឈ្មោះអ្វី?

ខ៖ ទូចតាំង!

ក៖ សព្វថ្ងៃគាត់នៅរស់?

ខ៖ ស្លាប់ហើយ!

ក៖ កាលគាត់ស្លាប់នុងដោយសារតែមូលហេតុអ្វី?

ខ៖ ដោយសារតែគាត់ចាស់!រោគ!

ក៖​ចឹងដោយសារជំងឺ រោគាទ្រា?

ខ៖ បាទ

ក៖ ចឹង តើកាលគាត់ស្លាប់នុង គាត់អាយុប៉ុន្នានដែរទ្រា?

ខ៖ អត់បានចាំនោះទេ កាលនោះខ្ញុំនៅតូច!

ក៖ អត់ចាំនោះទេហ៎?

ខ៖ អត់ទេបាទ!

ក៖ ចឹងដូចជាបងរបស់គាត់បង្កើតៗ តើមានដូចជាបងទី១ឈ្មោះអ្វី?

ខ៖ បងទី១ឈ្មោះ ទូចធី!

ក៖ ភេទ?

ខ៖ ភេទប្រុស!!

ក៖ ចុះទី២?

ខ៖ទី២ ទូច ចឹម ភេទស្រីស្លាប់ដែរ!

ក៖ ចាសចុះទី៣?

ខ៖ គាត់មានបងប្អូនតែ៣នាក់ហ្នឹងទេ!

ក៖ ចឹងមានតែនាក់ហ្នឹងទេ?

ខ៖ បាទ! តែ៣នាក់ហ្នឹង!

ក៖ អូ! ចឹងនាមត្រកូលម្តាយទ្រាវិញតើមានឈ្មោះអ្វី?

ខ៖ ម្តាយខ្ញុំហេស?

ក៖ ចាស

ខ៖ នាមត្រកូលរបស់គាត់ស៊ីម!

ក៖ តើសព្វថ្ងៃគាត់នៅរស់ដែរ?

ខ៖ គាត់នៅរស់!

ក៖ ចឹងគាត់នៅរស់?

ខ៖ បាទ!

ក៖ ចាស!ហើយចឹងតើគាត់កើតនៅថ្ងៃខែឆ្នាំណា?

ខ៖ ខ្ញុំអត់មានបានចាំនោះទេ!

ក៖ ចុះថ្ងៃខែឆ្នាំខ្មែររបស់ គាត់មានបានចាំដែរឬទេ?

ខ៖ អត់ចាំដែរ!

ក៖ ចុះមកដល់ពេលឥឡូវតើគាត់អាយុប៉ុន្នានហើយ?

ខ៖ មកដល់ពេលឥឡូវគាត់ប្រហែលជា៨៦អីហើយ!

ក៖ ៨៦ហើយ!តើគាត់មានសញ្ជាតិជាអ្វី?

ខ៖ សញ្ជាតិខ្មែរ

ក៖ តើគាត់កាន់សាសនាអ្វី?

ខ៖ សាសនាព្រះពុទ្ធយើងហ្នឹងណា!

ក៖ តើគាត់មានមុខរបរធ្វើអ្វី?

ខ៖ គាត់កាលពីដើមមកធ្វើស្រែនិងចំការ គាត់ធ្វើស្រែចំការ។

ក៖ ចាសហើយចុះទីកន្លែងកំណើតរបស់គាត់កើតនៅក្នុងភូមិ ឃុំ ស្រុក ខេត្តណា?

ខ៖ នៅក្នុងភូមិព្រែកក្របៅ ស្រុកកងមាស ខេត្តកំពង់ចាម។

ក៖ ចឹងឃុំសិនហេសទ្រា?

ខ៖ ហ្នឹងហើយនៅឃុំព្រែកក្របៅ​ស្រុកកងមាស។

ក៖ ចាសអឹ! បងប្អូនគាត់មានឈ្មោះដូចជាបងទី១មានឈ្មោះអ្វី?

ខ៖ បងទី១ឈ្មោះ អឺ! វិត លាង។

ក៖ភេទ?

ខ៖ ភេទស្រី

ក៖ ទី២?

ខ៖ ទី២ វិតស៊ីមហ្នឹងតែម្តង!

ក៖ ចាសទី៣?

ខ៖ ទី៣ វិត ឃាន

ក៖ ភេទ?

ខ៖ ប្រុស

ក៖ ទី៤?

ខ៖ ទី៤ វិត សៀង ភេទប្រុសដែរ មានតែប៉ុណ្ណឹងនោះទេ!។

ក៖ ចាស

ខ៖ បាទ!

ក៖ ហើយចឹងមកដល់ទ្រាតើមានបងប្អូនប៉ុន្នាននាក់?

ខ៖ ខ្ញុំមានបងប្អូន៧នាក់!

ក៖​ឈ្មោះ?

ខ៖ បងទី១ឈ្មោះ តាំង ញឹប

ក៖ តាំងញឹបភេទ?

ខ៖ ប្រុស!

ក៖ ចាសទី២?

ខ៖ ទី២ តាំង ថេងហ្នឹង

ក៖ ចាសទី៣?

ខ៖ ទី៣ តាំង ថុល ភេទស្រី!

ក៖ ទី៤?

ខ៖ ទី៤​តាំង ថុច ភេទស្រី!

ក៖ទី៥?

ខ៖ ទី៥ តាំងវ៉ានុងគាត់ស្លាប់នៅជំនាន់ប៉ុលពត ធ្វើជាទាហាននៅប៉ុលពត ។

ក៖ ភេទ?

ខ៖ ភេទប្រុស ដល់ពេលទី៦ តាំង អុល ភេទស្រី។

ក៖​ចាស!អស់ហើយ?

ខ៖ អស់ហើយ

ក៖ ដល់ពេលមកទ្រាតើមានកូនចំនួនប៉ុន្នាននាក់?

ខ៖ ខ្ញុំមានកូន៧នាក់!

ក៖ចឹងឈ្មោះ?

ខ៖ កូនទី១ឈ្មោះ ថេង ប៊ុនធឿន!

ក៖ ចាភេទ?

ខ៖​ភេទប្រុស!

ក៖ តើគាត់មានគូស្រករដេស?

ខ៖មាន!!

ក៖ចុះឈ្មោះហៅក្រៅ?

ខ៖ ហៅក្រៅថា ផឿង ហាសៗៗ

ក៖ ចាសៗ ហើយចុះទី២?

ខ៖ ទី២ ថេង ទ្រព្យ ភេទស្រី

ក៖ មានគូស្រករហើយ?

ខ៖មានគូស្រករហើយបាទ!

ក៖ ស្វាមីរបស់គាត់មានឈ្មោះអ្វី?

ខ៖ ផាន់!

ក៖ ផាន់ហ៎!

ខ៖ បាទ

ក៖ តើសព្វថ្ងៃគាត់នៅឯណា?

ខ៖​នៅខាងព្រៃស្រឡៅ!

ក៖ តើគាត់ប្រកបមុខរបរអ្វីដែរ?

ខ៖ ធ្វើស្រែ!

ក៖ ចឹងហ៎!

ខ៖ បាទ!

ក៖ចាសហើយចុះបន្ទាប់មកទៀត?

ខ៖ បន្ទាប់មកទៀត ថេង ចក់!ប្រុស!

ក៖ តើគាត់មានគូស្រករដេស?

ខ៖ វាមេម៉ាយ!

ក៖ ចឹងមានហើយតែមេម៉ាយហេស?

ខ៖ មេម៉ាយ!

ក៖ ចាស! ភេទ?

ខ៖​ប្រុស!

ក៖ ហើយចុះបន្ទាប់មកទៀត?

ខ៖ ថេង គឹមច្រូស! ភេទស្រី!

ក៖ចាស

ខ៖ មានប្តីនិងប្រពន្ធអស់ហើយ!

ក៖ ហើយចុះគ្រួសាររបស់គាត់ឈ្មោះអ្វី?

ខ៖ឈ្មោះ គ្រីល សុភាស់ គ្រីលប៉ក់អីនុងណា!

ក៖ ចាសហើយចុះបានបន្ទាប់មកទៀត?

ខ៖ បន្ទាប់មកទៀត ថេង ម៉ាច!! ហៅម៉ាប់!

ក៖ ហៅម៉ាប់! ចឹងភេទ?

ខ៖ ភេទស្រី!មានប្តីហើយ

ក៖ ចាសហើយចុះឆ្នាំគាត់ចាំដែស?តើគាត់កើតនៅឆ្នាំអីឆ្នាំខ្មែរ?

ខ៖ ការម៉ាប់ដូចជាឆ្នាំអីឯង?
គ៖ ឆ្នាំមមី

ខ៖ ឆ្នាំមមី

ក៖ ចាសចឹងគាត់មានបានចូលរៀនសិក្សាត្រឹមថ្នាក់ទីប៉ុន្នាន?

ខ៖ បានចូលសិក្សានៅត្រឹមថ្នាក់ទី៧!

ក៖ តើមានមូលហេតុអ្វីបានជាទ្រាអោយគាត់រៀនបានតិច?

ខ៖ កាលនៅជំនាន់នុងដូចថាឪពុកម្តាយមានការខ្វះខាតអីចឹងណា!

ក៖ ចាស!

ខ៖ ខ្វះខាតអត់មានបានរៀនត!អីចឹងក៏ចេញទៅធ្វើការងារនៅរោងចក្រទាល់តែមកដល់សព្វថ្ងៃ។

ក៖ ឥឡូវនេះចឹងហ៎!

ខ៖ បាទ

ក៖ ចឹងហើយបានមកដល់ស្វាមីរបស់គាត់តើមានឈ្មោះអ្វី?

ខ៖ ឈ្មោះ ប៊ុតសារុន!

ក៖ចឹងតើគាត់ធ្វើការខាងអ្វី?

ខ៖ គាត់ធ្វើការនៅរោងចក្រដែរ!

ក៖ អូជាមួយនឹងគ្នា!

ខ៖ អឺម

ក៖ ចឹងអស់ហើយនេសទ្រា?

ខ៖ មាន១នាក់ទៀត!

ក៖ចាសឈ្មោះអ្វី?

ខ៖ ថេងពៅ!

ក៖ ភេទស្រីណ៎?

ខ៖ ភេទស្រី​ប្តីប្រពន្ធមានអស់ហើយ!

ក៖ ចឹងកើតនៅឆ្នាំណាដែរ?

ខ៖ ពៅឆ្នាំ?

គ៖ រកា!

ខ៖ រកា!

ក៖ ចឹងកូននុងមានបានចូលសិក្សា ដែសពៅនុងកូនទ្រា?

ខ៖ ពៅរៀនថ្នាក់ទី១០

ក៖ បានត្រឹមថ្នាក់ទី១០ទេ ហើយក៏បានមានគូស្រករទៅ?

ខ៖ មានហើយ!​

ក៖ ចឹងកូននុងបានរៀបនៅក្នុងភូមិ?

ខ៖នៅក្នុងភូមិពាមក្នុងយើងហ្នឹង!

ក៖ ចាស! ហើយដល់ពេលមួយទៀត?

ខ៖មួយនាក់ទៀត ថេងក្រូចយើងនេះមួយទៀត!! ពៅគេ!!

ក៖ ចាសភេទប្រុសហ៎?

ខ៖ប្រុស! មានប្តីប្រពន្ធហើយ

ក៖ ចឹង!

ខ៖ បាទ

ក៖ ចុះរៀនបានដល់ថ្នាក់ទីប៉ុន្នានដែរចឹង?

ខ៖ រៀនបានត្រឹមថ្នាក់ទី១២!

ក៖ ចឹងប្រឡងបាក់ឌុបជាប់ដែស?

ខ៖ ប្រឡងអត់ជាប់!

ក៖ ចឹងក៏មានគ្រួសារទៅ?

ខ៖ អោយមានគ្រួសារ!

ក៖ ចឹងគ្រួសាររបស់គាត់មានឈ្មោះអ្វី?

ខ៖ ឈ្មោះ ហេង សុជាតិ!

ក៖ ចាស ចុះមុខរបររបស់គាត់ធ្វើអ្វីដែរ?

ខ៖ ធ្វើស្រែចំការ! មុខរបរក្រោយហេស?

ក៖ ចាស

ខ៖ ធ្វើការរោងចក្រ!

ក៖ រោងចក្រ

ខ៖ ហើយសព្វថ្ងៃទៅធ្វើការនៅជប៉ុន!

ក៖ ចឹងទៅបាត់ហើយ?

ខ៖ ទៅបាត់ហើយ!

ក៖ អូ!ចឹងបានជាប់ពលករទៅជប៉ុនណ៎?

ខ៖ បាទ!

ក៖​ចឹងទៅបានរយៈពេលប៉ុន្នានហើយ?

ខ៖ ទើបតែទៅបានរយៈពេលជិត១ខែនេះនោះទេ។

ក៖ ចឹងទៅគាត់បានទទួលបានប្រាក់ខែបានប៉ុន្នានដែរ?

ខ៖ ប្រាក់ខែបាន១៨០០!

ក៖ចឹង១៨០០នុងបានធ្វើការងារខាងផ្នែកអ្វី?

ខ៖ ផ្នែកខាងកញ្ចក់ មានបិទស្គត់អីនុងណា ផ្នែកខាងអេឡេត្រូចនិចអីនុង។

ក៖ អូ…

ខ៖មានកាត់បិតកញ្ចាក់!

ក៖ អូ…មានទូរសព័អីនុងហេស?

ខ៖ បាទ!

ក៖ អូ! ចឹងទ្រាវិញបានរៀបអាពាហ៏ពិពាហ៏នៅក្នុងឆ្នាំណា?

ខ៖ ខ្ញុំបានរៀបអាពាហ៏ពិពាហ៏នៅក្នុងឆ្នាំ១៩៧៩យើងនេះ ពេលដាច់!

ក៖ ចឹងពេលដាច់ប៉ុលពតនុងហេស?

ខ៖ បានដាច់ប៉ុលពតប៉ុន្នានថ្ងៃនុងបានដាច់!

ក៖ ចឹងកាលនុងពេលដែលបានដាច់ហើយតើគេហៅប្រកបមុខរបរអ្វីដែលនៅពេលកាលនុង?

ខ៖ សាធារណៈរដ្ឋកម្ពុជា!

ក៖ ចឹងសាធារណៈរដ្ឋប្រជាមានិតកម្ពុជាហេសទ្រា?

ខ៖ បាទ!រដ្ឋកម្ពុជា!

ក៖ ចឹងអត់ទាន់នោះទេ៧៩នុងគឺសាធារណៈរដ្ឋសិន ហើយបានមករដ្ឋកម្ពុជា! ហើយបានមកដល់ឥឡូវសិរីពហុបក្ស!

ខ៖ បាទ

ក៖ ចាស! ចឹងដឹងថានៅក្នុងសង្គមនុងអត់ទាន់មានការរីកចំរើននោះទេទ្រា?

ខ៖ បាទសង្គ្រាម !

ក៖ ហើយចឹងចូលទ្រារៀបរាប់ពេលទ្រាបានរៀបអាពាហ៏ពិពាហ៏នុងបានធ្វើទៅតាមប្រពៃណីយើងបានដូចថាបានគ្រាប់សព្វដែរឬទេ?

ខ៖ អត់ទេ! បានកាត់ចោលខ្លះ! ពេលថាបានដាច់នៅឆ្នាំ៧៩ភ្លាមនុងគឺបានធ្វើអត់បានតាមប្រពៃណីយើងនោះទេ វាតាមប្រពៃណីយើងដែរតែវានៅខ្វះខាត ត្រង់ថាយើងភ្ញៀវបងប្អូនអីវាមិនទាន់បានជុំរុំគ្នាបែកបាក់គ្នាកាលជំនាន់ប៉ុលពតនោះ។

ក៖ ចាស!

ខ៖ ហើយចឹងឪពុកគេបានយកទៅវ៉ៃចោលខ្លះចឹងទៅ! ហើយដល់ពេលបងប្អូនគេយកទៅវ៉ៃចោលខ្លះទៅ មានម្តាយក្មេកអីនុងដែលរៀបចំអោយ ហើយវាមិនទាន់ជាមានហឹកហាក់អីនោះទេ សូម្បីតែល្បែងល្បាំងអីនោះគ្មាននោះទេ​មានតែស្គរលោកអីហាសៗៗ។

ក៖ ចឹងវង់ភ្លេងខ្មែរយើងអត់មាននោះទេទ្រា?

ខ៖ មាន!

ក៖ ចឹងវង់ភ្លេងកាលនុងមាន?

ខ៖ មានតែនៅក្នុងវង់ភ្លេងខ្មែរយើងនោះទេ!

ក៖ ចឹងពេលការនៅក្នុង១យប់១ថ្ងៃចឹងទៅ?

ខ៖ នៅក្នុង១យប់១ថ្ងៃ!

ក៖ ចឹងការនៅស្តីដណ្តឹងទៅតាមច្បាប់?

ខ៖ ទៅស្តីដណ្តឹងតាមច្បាប់!ប្រពៃណីយើងហ្នឹង ក៏ប៉ុន្តែគេលួចលាក់នៅក្នុងរបបប៉ុលពត។

ក៖ ចឹងកាលនុងគឺបានមើលឃើញនៅក្នុងរបបប៉ុលពតម៉េច?

ខ៖ នៅរបបប៉ុលពត!យើងបានស្តីដណ្តឹងហើយគេមិនអោយការ គេមិនអោយអីនុង ហើយគេចាប់ទៅធ្វើទ័ពនៅប៉ុលពតនុងរហូតដល់ពេលដាច់ឆ្នាំ៧៩នុងបានចូលផ្ទះវិញ បានៗ ម្តាយឪនុងផ្សំផ្គុំចឹងទៅ ហ្នឹងវាមានតែប៉ុណ្ណឹង។

ក៖ ចាស!ហើយមកទ្រានាមត្រកូលនិងនាមខ្លួនរបស់អ៊ី តើមានឈ្មោះអ្វី?

ខ៖​ នុងផែនជិន!

ក៖ ចុះថ្ងៃខែឆ្នាំកំណើតរបស់គាត់?

ខ៖ ឆ្នាំវានុងគឺឆ្នាំវក!

ក៖ ហើយចឹងមកដល់ពេលឥឡូវនេះគាត់មានអាយុប៉ុន្នានហើយ?

ខ៖ អាយុ៦៣!!

ក៖ អូចាស! មុខរបររបស់គាត់ធ្វើអ្វី?

ខ៖ សព្វថ្ងៃហ្នឹងធ្វើស្រែចំការ!

ក៖ តើគាត់បានចូលសិក្សានៅថ្នាក់ទីប៉ុន្នានដែរ?

ខ៖ បានត្រឹមថ្នាក់ទី១០!

ក៖ ចាស! ចឹងបានកាន់សាសនាអ្វី?

ខ៖​សាសនាព្រះពុទ្ធ!!ខ្មែរយើងនុងណា!

ក៖ ហើយចឹងតើគាត់មានសញ្ជាតិ?

ខ៖ សញ្ជាតិខ្មែរ

ក៖ ចុះទីកន្លែងរបស់គាត់កើត?

ខ៖ នៅក្នុងភូមិពាមក្នុង! ឃុំព្រែកក្របៅ ស្រុកកងមាស ខេត្តកំពង់ចាម។

ក៖ ចាស! តើអត្តចរិតប្រពន្ធទ្រាយ៉ាងម៉េចដែរ?

ខ៖ អត្តចរិត ជាធម្មតា ដូចថាជានារីខ្មែរយើងជាធម្មតានោះទេ ដូចថាសាមាញ់ៗ។

ក៖ ចាសសុភារាបសារចឹងហេស?

ខ៖ ហ្នឹងហើយ!

ក៖ តាំងពីទ្រាដឹងក្តីមកនៅជាមួយនឹងឪពុកម្តាយឬក៏នៅជាមួយនឹងបងប្អូនតើពេលនុង ទ្រាតើមានការចង់ចាំឪពុកម្តាយនៅពេលនុងមានជីវៈភាពយ៉ាងដូចម្តេច?

ខ៖គឺថាពេលនុងត្រឹមមករស់នៅជាមួយនឹងឪពុកម្តាយពេលនុងគឺវាតិចណាស់ អាយុទើបតែបាន១២ឆ្នាំ ទៅ១៣ឆ្នាំចឹងគឺបានបែកជាមួយនឹងឪពុកម្តាយ។

ក៖ ចឹងដោយសារតែចូលនៅក្នុងប៉ុលពត?

ខ៖ ចេញចូលប៉ុលពតនុង!គ្មានបានរៀនសូត្រអីបានត្រឹមត្រូវនោះទេ។

ក៖ ចឹងទ្រាអត់មានបានចូលរៀននោះទេ?

ខ៖ បានចូលរៀនដែរ នៅវត្ត! នៅកាលជំនាន់នុង!

ក៖ចាស!

ខ៖ គឺនៅជំនា់នុង យើងនៅឆ្នាំ៧០ និង៧១ទៅ៧២នុងមានអាពតចូលអ៊ុកលុកនុង គឺគេចាប់ផ្តើមទៅជាសានាជន កងឆ្លកអីនុងគឺទាល់តែគេបញ្ជូនទៅអាពតអីនុង។

ក៖ ចឹងហេស?

ខ៖ បាទ អត់មានបានជួយរកស៊ីឪពុកឯងណា!!

ក៖ចាស!

ខ៖ ហើយដល់ពេលឪពុកម្តាយគាត់បាននៅតែជាមួយនឹងម្តាយឪពុកនុងណា ហើយកងកែលផងស្រែចំការចឹងទៅ! ដល់ចឹងដាច់មកបានចូលនៅក្នុងជំនាន់ប៉ុលពតហ្នឹង គាត់បានចូលនៅក្នុងក្រុមសហករអីនុង ជាមួយនឹងអង្កការគេ នៅជាមួយនឹងរោងចុងភៅអីចឹងទៅណា។

ក៖ ចាស

ខ៖ ចឹងនេះចំណែកខាងឪពុកម្តាយខ្ញុំ ដល់ពេលខ្ញុំបែកពីគាត់នុងគ្មានបានជួយទៅធ្វើអីគាត់។

ក៖ ចឹងពេលចូលដល់ ដែលគេហៅថារបបលន់ណល់ តើនៅពេលនុង ក្នុងសង្គមនុងមានសភាពយ៉ាងម៉េចដែរ?

ខ៖ នៅរបបនៅលន់ណល់ខ្ញុំ អាយុប៉ុន្នាន១២

ក៖ ចុះទ្រាមានបានចង់ចាំអ្វីដែស?

ខ៖ អត់ដូចថា អារឿងគំហឹងចង់ចាំនុង ដូចថាអត់មានបានកំហឹងចង់ចាំនោះទេ កាលនៅជំនាន់នោះ! គ្រាន់តែបានដឹងចង់ចាំថា មានដូចថាទំលាក់គ្រាប់បែក ហើយអាមេរិកកាំងអីចូលលុតលុយអីចឹងណា មានរត់គ្រាប់បែកអីនុង នៅក្មេង កាលនៅពីតូចជាមួយនឹងឪពុកម្តាយអីចឹងទៅ។

ក៖ ចាស

ខ៖ កាលនុងគឺនៅតូចៗ! ហើយដល់ពេលយើងដាច់ពីបារាំងនុង ហើយមានរបបប៉ុលពតគេគ្រាប់គ្រងនុង។

ក៖ ចឹងទ្រាមានអាយុប៉ុន្នានដែរនៅក្នុងរបបនុង?

ខ៖ របបនុង អាយុប្រហែលជានៅក្នុងរបបប៉ុលពតនោះគឺខ្ញុំអាយុពេញ!

ក៖ ចាសទ្រាអាយុពេញ!

ខ៖ ពេញធ្វើជាទាហាននៅប៉ុលពតនុង! គេចាប់យកទៅបញ្ចូញទៅ ទាល់ដែន យកទៅអី ទាល់តែដល់ដាច់ប៉ុលពតនុងបានមកផ្ទះ ។

ក៖ ចឹងនៅក្នុងរបបប៉ុលពត តើទ្រាបានគេចាប់យកទៅធ្វើទ័ពនៅព្រំដែង?

ខ៖ ហ្នឹងហើយនៅទាល់ដែន!

ក៖ ចឹងនៅទាល់ដែននុងតើគេបានយកទៅនៅក្នុងភូមិឃុំខេត្តអ្វីដែរ?

ខ៖ បើសិនជាខ្ញុំបានដឹងច្បាស់នោះគឺនៅខាងព្រៃវៀង!! នៅទាល់ដែននៅព្រៃវៀង នៅប៉ែតខាងអូរាំងឪអីនុង មានមេមុត ម៉ាស្របា ចំនាល នៅស្រុកយួននុង គឺខ្ញុំបានដើរទៅទាំងអស់។

ក៖ ចាសចឹងពេលនុងគឺធ្វើជាទាហាន?

ខ៖ កាលនុងធ្វើជាទាហាន!

ក៖​ចាសចឹងទ្រាចូលនិយាយអំពីសកម្មភាពរបស់ទ្រាកាលទ្រាបានចូលធ្វើជាទាហាននុងតើ មានបានវ៉ៃគ្នាពីខាងណាទៅខាងណា ដែលនៅកាលនុង?

ខ៖ កាលនុងខ្ញុំចាំទាំងអស់!

ក៖ ចាសទ្រាចឹងសូមទ្រាបកស្រាយប្រាប់ កូនចៅសារក្រោយអោយដឹង!

ខ៖ ខ្ញុំគេបានបញ្ជូនទៅ អោយបានទៅផុតពីស្រុកនិងភូមិទៅដែលនៅឆ្នាំ៧០ ចុងឆ្នាំ៧៧ ទៅនោខាងទ័ព នៅខាងបូពា៍ហើយសភាពការនៅជំនាន់គឺបានបាញ់ ជាមួយនឹងទ័ពវៀតណាម និងជាមួយនិងទ័ពយើងខ្មែរក្រហមហ្នឹងចាប់ពីឆ្នាំ ចុងឆ្នាំ៧៧ហ្នឹង។

ក៖ ចាស!

ខ៖ ពាក់កណ្តាលឆ្នាំ៧៧អីនុងណា!

ក៖ ចាសហើយចឹងបានដណ្តើម!

ខ៖ ពេលនុងដើមឆ្នាំ៧៨គឺសភាពការណ៏ហ្នឹងរឹតតែតឹងរឹងឡើង!

ក៖ ចាសទ្រា!

ខ៖ ហើយបានវ៉ៃបាញ់បោះគ្នាស្លាប់!!

ក៖ ចាស

ខ៖ មានឡើងរាប់រយ លាននាក់នៅជួរទ័ព!! មិនថាទ័ពខាងវៀតណាមឬក៏នៅខាងទ័ពខ្មែរយើងហ្នឹងទេ គឺស្លាប់ ហើយមានដល់ទៅសកម្មភាពកាប់សម្លាប់នៅក្នុងខេត្តនុងដែរ។

ក៖ ចឹងកាប់សម្លាប់នុងគឺជាប្រជាពលរដ្ឋ?

ខ៖ ជាប្រជាពលរដ្ឋ!

ក៖ ចឹង

ខ៖ មានអ្នកសម្លាប់អ្នកធ្វើឃាត កាប់សម្លាប់អីចឹងណា!

ក៖ ចាស!!

ខ៖ ហ្នឹងហើយអាហ្នឹងខ្ញុំនៅខាងហ្នឹង ខ្ញុំបានដឹងប្រវត្តិចឹង!! សភាពការ វាវ៉ៃទៅវ៉ៃមកៗ ហើយចឹងកាលហ្នឹង បានស្លាប់ទ័ពទៅបានច្រើនដែរ។

ក៖ ចឹងបានទ័ពនៅពេលនុងក៏ស្លាប់ច្រើនដែរ?

ខ៖ ចឹងកាលនុងក៏ស្លាប់ច្រើនដែរ! ដល់ទៅឆ្នាំ៧៩! នៅចូលដើមឆ្នាំ៧៩! គេបញ្ជូនខ្ញុំហ្នឹងទៅដល់ ព្រំព្រទល់ចូលទៅដល់តៃនិន បានវ៉ៃចូលទៅដល់តៃនិន បាន២ទៅ៣ខែ ហើយពេលនុងខ្ញុំអត់មានបានចូលទៅដល់ គឺបានវ៉ៃនៅតៃនិនបានប៉ះជាមួយនឹងកងទ័ពវៀតណាម និងកងទ័ពខ្មែរអី នៅច្របូក ច្របល់នុងទៅ ក៏ដល់ទៅ៧មករាហ្នឹង​គឺដាច់ ខ្ញុំក៏នៅទឹកដីវៀតណាមនោះនៅឡើយទេ។

ក៖ ចាសនៅតៃនិនហ្នឹង?

ខ៖ បាទ! កងទ័ព បានវ៉ៃដាច់ចូលទីក្រុងភ្នំពេញអស់ទៅ ក៏ខ្ញុំ បាននៅតាមព្រំប្រទល់វៀតណាមនោះគឺបាក់ទ័ពណា។

ក៖ ចាស!

ខ៖ បាក់ទ័ពស្វែងរក ចូលស្រុកទេសនុង គឺបានចូលស្រុកទេស ហើយបានជ្រួលរហូតដល់ថៃឯណោះ បាន១ខែ ទៅ២ខែទៀតបានឈឺ ដល់ថ្នាក់ឈឺទ័ព ក៏ឈឺហើយទៅមិនរួច។

ក៖ ចឹងបានពេលនុងកងទ័ពទ្រាពេលនុងច្រើននាក់ដែរ?

ខ៖ ច្រើននាក់រាប់ពាន់នាក់ មិនមែនតិចអី មួយកងៗហ្នឹងមាន ១០០ទៅ២០០នាក់ ៣០០នាក់អីចឹងណា! មិនដឹងថានៅខាងណាខាងនៃនោះទេ ចេះតែទៅហើយ! ។

ក៖ ចាសចឹងទ្រាសូមស្លេសនៅកន្លែងហ្នឹងសិន ខ្ញុំចង់សួរទ្រាថាកាលពីសម័យរបបប៉ុលពតនុងទ្រាធ្វើកងទ័ពនៅព្រំដែនហ្នឹង ខ្ញុំចង់និយាយថា មានស្បៀងអាហារអីផ្គត់ផ្គង់ យ៉ាងម៉េចដែរទ្រា?

ខ៖ ស្បៀងអាហារ! គឺជំនាន់នុងទ័ព! ដើមឆ្នាំដំបូងហូបគ្រាប់គ្រាន់ទ័ព គឺគេបង្កើនកំលាំងទ័ពអត់មានអោយខ្វះខាត មានតាំងពីអង្កត្រីសាច់​ ត្រីងៀត សាច់ជ្រូក សាច់គោអីមានសព្វ

ក៖ ចាស!​ចឹងទ្រាបានពិសារអីបានគ្រាប់គ្រាន់?

ខ៖ បានគ្រាប់គ្រាន់!

ក៖ ចឹងអត់មានខ្វះខាតនោះទេទ្រា?

ខ៖ អត់មានខ្វះខាតនោះទេ!អត់មានខ្វះខាតនោះទេកំលាំងទ័ព ហើយដល់ទៅចុងឆ្នាំមកទៅក៏រាង ដូចថាស្បើយទៅ ហើយមួយទៀត វាដូចថាមានទ័ពខ្លះក៏ឈឺ ទ័ពខ្លះក៏ចាញ់អីចឹងទៅ មានចាញ់ទឹក ចាញ់ដីហ្នឹង ត្រូវគ្រាប់ត្រូវរំសេវអីចឹងទៅ ខ្លះក៏ស្លាប់។

ក៖ ចឹងមានថ្នាំដង្ហូវអីគ្រាប់គ្រាន់?

ខ៖ មាន! មានគ្រាប់គ្រាន់!

ក៖ចឹងសម្លៀកបំពាក់អីគឺឯកសណ្ឋាន?

ខ៖ សម្លៀកបំពាក់គឺឯកសណ្ឋាន!

ក៖ ចឹងទាហានគឺមានឯកសណ្ឋានទាហានហេសទ្រា?

ខ៖ ឯកសណ្ឋានទាហាន! ក៏ប៉ុន្តែនៅកាលនុងជំនាន់ប៉ុលពតនុង មានឯកសណ្ឋានពណ៌ត្រួយចេក។

ក៖ ចឹងមិនមែនអាវប៉ារ៉ាដូចឥឡូវនេះនោះទេ?

ខ៖ លាតសុតដូចសាច់អាវយើងខៀវៗ ដូចស្លឹកចេក ដូចស្លឹកឈើ!! ចឹងបានថានៅពេលនុងគឺសម្លៀកបំពាក់គឺមួយឆុតៗ មានប៉ារ៉ា!

ក៖ ចឹងបានអោយស្គាល់ច្បាស់ៗតែម្តង ហេសទ្រា! បានដាច់ៗតែម្តង!

ខ៖បាទ!

ក៖ចឹងទៅទ្រាបាននៅតៃនិនហ្នឹងមួយរយៈ ហើយបានក្រោយមកទ្រាធ្វើដំណើររហូតដល់ព្រំប្រទល់ថៃ?

ខ៖ ដល់ព្រំប្រទល់ថៃបាទ! នៅពេលនុងថៃគេបានបិទ ច្រកមិនអោយចូលទេ បានចឹងក៏ចាប់ផ្តើមគ្រុនចាញ់ ហើយក៏ដោះដៃចេញមករកផ្ទះ ។

ក៖ ចឹងព្រំដែនថៃនៅឯណា គេហៅអ្វីគេដែរទ្រា?

ខ៖ ទៅខាងស្វាយចេក! គេហៅថាស្វាយចេក!

ក៖ ចឹងស្មាត ស្វាយចេកចឹងហេស?

ខ៖ ហ្នឹងហើយ!ទៅដល់នុង!

ក៖ ចឹងក៏មានឈឺល្អអីចឹងទៅ ហើយក៏មានស្លាប់ខ្លះអីចឹងទៅទ្រា?

ខ៖ មានស្លាប់ច្រើន! នៅនុងស្លាប់ច្រើន! ដល់កងទ័ពវៀតណាមអីទៅ បន្ថែមពីក្រោយទៀតទៅ មានរយៈពេលរាប់ឆ្នាំទៀត។

ក៖ ចឹងវ៉ៃទៀត!

ខ៖ វ៉ៃទៀត ទៅដល់ថៃនុងហើយ!

ក៖ ចឹងកងទ័ពវៀតណាមថាចូលមកសង្គ្រោះ ប្រជាពលរដ្ឋខ្មែរយើងនៅក្នុងប្រទេសហ្នឹង គឺបណ្តេញអាពតទៅ?ចុះការជាទាហានខ្មែរយើងសោះ មិចក៏មិនរួចគ្នាពួតដៃវ៉ៃអាពត?

ខ៖ កាលនុងចេះ! បើសិនជាតាមខ្ញុំដឹង គឺខ្ញុំបានបាក់ទ័ពទៅនៅខាងព្រំដែនថៃម្នាក់ដែរ គឺទ័ពប៉ុលនុងគេអត់សារភាព អត់ព្រមសារភាព ចឹងហើយកំលាំងយើងនេះ ទ័ពយើងសព្វថ្ងៃ ដែលជាទ័ពហ៊ុនសែនយើងហ្នឹង គេរួចសហការគ្នាជាមួយនឹង កងទ័ពវៀតណាមហ្នឹងទៅជាមួយ ទ័ពប៉ុលពតដែលវាមិនព្រមសារភាពនៅត្រង់ព្រំដែនថៃហ្នឹង។

ក៖ អូ!ចាសៗ

ខ៖ បាទ! ដល់ចឹងខ្ញុំនេះក៏ឈឺ ទៅមុខលែងរួចអីចឹង បានគ្នា៣នាក់ហ្នឹង បណ្តោះគ្នាកាត់ព្រៃអីចឹងមក គ្រាលគ្នាសែងគ្នាមក។

ក៖ ចុះម្ហូបអាហារអ្វីយ៉ាងម៉េចដែរទ្រា?

ខ៖ ម្ហូបអាហារមានទៅតាមអ្នកភូមិស្រុកគេចឹងទៅ។

ក៖ ចាសៗ

ខ៖ ចឹងបានរយៈពេលកន្លះខែ បានមកដល់ផ្ទះ! ហេសៗ កំសត់ដែរ។

ក៖ កំសត់ណាស់ទ្រា!

ខ៖ របួស! បើសិនជាគិតទៅ សមូហភូមិរួចចឹងទៅ ត្រូវរបួសនោះគឺ៣ដង។

ក៖ ចឹងទ្រាត្រូវរបួសចំនួប៣ដង!

ខ៖ បាទ!

ក៖ លើកទី១ទ្រា ត្រូវកន្លែងណា?

ខ៖ លើកទី១គឺត្រូវនឹងកំផួនជើង នឹងរំបែងបេវាបុកមក ផ្លោងត្រូវដើមឈើ តែយើងក្រាបក្រោមដើមឈើចឹងបុក ដល់លើកទី២ឆ្នាំ៧០ ជិតដាច់ឆ្នាំ៧៨ហើយ មានខាងដើមត្នោត គេហៅថាដូងដាយើងសព្វថ្ងៃហ្នឹង។

ក៖ ចឹងនៅក្នុងព្រំប្រទល់វៀតណាមយើងហ្នឹង!

ខ៖​បាទ!ត្រូវកន្លែង១ទៀត!

ក៖ ចាសចឹងត្រូវកន្លែងណាទៀតទ្រា?

ខ៖ ត្រូវនេះ!! ដៃនេះ!! បេបាញ់ចឹងទៅ គេបាញ់យើងមុនចឹងទៅត្រូវដៃហ្នឹង។

ក៖ ជ្រុះអាបេពីដៃចឹង?

ខ៖ បាទ! ត្រូវដៃចឹងទៅ! ដល់ពេលចឹងរបួសដៃហ្នឹង គេបញ្ជូនយើង អោយមកខាងចុងក្រង នៅខាងសួងអីហ្នឹង មានពេទ្យស្នាក់ការយើងហ្នឹង។

ក៖ ចាស!

ខ៖ ដល់លើកទី៣ កាលនុងខ្ញុំត្រូវ១សារទៀត ជាមួយនឹងប្អូនស្លាប់ទៅ ឈ្មោះវ៉ាហ្នឹងណា។

ក៖ ចាស

ខ៖ ប្អូនហ្នឹងក៏ទៅដែរ ដល់ចឹងបាននៅភូមិតាអាំមហ្នឹង ឡើងអំបែងមួយសារទៀត ហើយខ្ញុំក៏បាននៅអៀមខាងនេះ ហើយខ្ញុំនៅខាងនេះហើយប្អូនខ្ញុំនៅខាងឆ្វេងដៃហើយប្អូនខ្ញុំនៅខាងស្តាំដល់ចឹង កាលនុងខ្ញុំបានត្រូវក្បាលមួយសារទៀត ហើយដល់ពេលអាប្អូនខ្ញុំនុង កាលជំនាន់នុងវៀតណាម គេគាប់នៅក្នុងរន្ធដៅងាប់ទៅ ចឹងដឹងថាគេមិនដឹងថាយកទៅណានោះទេ តែដឹងថាគេយកដាក់ឡានងាប់ទៅ រហូតមកដល់សព្វថ្ងៃហ្នឹង មិនបានដឹងថា គេយកទៅខាងណា បាត់មកដល់សព្វថ្ងៃហ្នឹងណា។

ក៖ ចាស!

ខ៖ បាទ! ចឹងខ្ញុំត្រូវរបួសនុងបាន៣ដងហើយ។

ក៖ ចាសទ្រាត្រូវក្បាលហ្នឹងត្រូវខឹងដេសទ្រា?

ខ៖ ក្បាលហ្នឹងត្រូវតិចនោះទេ វាត្រូវអំបែងនុងវាឆ្កូតអីចឹងណា ។

ក៖ ចាស

ខ៖ វាមានឆ្កូតបាល់អីចឹងនោះទេ!

ក៖ ចាស!

ខ៖ កាលពេលត្រូវកំផួនជើងនេះត្រូវខ្លាំង គេដឹកយកទៅពេទ្យនៅភ្នំពេញនេះ ដើម្បីយកអំបែង ។

ក៖ ចាសទ្រាអាយុថ្លៃ!

ខ៖ បាទ! ៣ដង! អាយុថ្លៃ ទឹកដោះឪពុកម្តាយថ្លៃ!បាទ!

ក៖ចឹងប្អូននោះបានទៅក្រោយទ្រាសោះ!

ខ៖ ហ្នឹងហើយ! ទៅក្រោយ​វាបានទៅជាមួយនឹងអាម៉ោងអីហ្នឹង ។

ក៖ ចឹង

ខ៖​គេចាប់វាបញ្ជូនវាទៅតាមក្រោយ ហើយដល់ពេលខ្ញុំ តាំងពីដើមឆ្នាំ៧៧ម៉េសគេបញ្ជូនទៅ ។

ក៖ ចាសទ្រា!

ខ៖ ចឹងគេបានបញ្ជូនទៅ៣ឆ្នាំ! ហឺស!បើសិនជានិយាយអំពីប្រវត្តិជូរចត់នៅឯនុងវិញ កាលជំនាន់យើងខ្មែរ ក្មេងសារក្រោយនេះ អត់មានបានដឹងនោះទេ! ដូចថាកំហឹងគេចង់ចាំសព្វថ្ងៃនេះ ខ្លះវាមិនដឹងវាអត់មានការចង់ចាំ វាអត់មានបានដឹងប្រវត្តិទេ។

ក៖ អត់ឃើញការជាក់ស្តែង!

ខ៖ ចឹងបើសិនជាខ្ញុំនៅឯពេលនុង ខ្ញុំដឹងខ្ញុំឃើញ ខ្ញុំប្រឡូក នៅក្នុងសង្គ្រាមហ្នឹងហើយ ស្លាប់រស់នៅក្នុងសង្គ្រាមហ្នឹង សូម្បីតែទ័ពស្លាប់ អាលួយនៅហ្នឹងក៏មិនអោយចោលដែរ អោយខ្ចប់វិច សែន នៅជួរកងទ័ព។

ក៖ ចាសអត់អោយចោល?

ខ៖ អត់អោយចោល!

ក៖ ចាស

ខ៖ ហើយនៅពាក់កណ្តាលឆ្នាំ៧៩ គេចាប់ផ្តើមរដ្ឋប្រហារ គេសម្លាប់មិនដឹងចល័តឬក៏មិនបានដឹងថាទ័ពអីនោះទេ គឺគេចាប់តាមខ្សែរយៈហ្នឹង កាប់សម្លាប់តែម្តង នៅក្នុង១រន្ធដៅៗចឹង។

ក៖ ចាសចឹងទ្រា!

ខ៖ មានតែ៥០នាក់ទៅ១០០នាក់ ក៏មានដែរ។

ក៖ ចឹងទៅខាងនុង ប្រជាពលរដ្ឋគឺ តាំងមែនទែនទ្រា?

ខ៖ កាលនៅជំនាន់នុងតាមខ្ញុំដឹង ម្នាក់ៗចង់តែធ្វើទ័ពនុងគឺថាខាងយើងនេះខ្លាំងជាង ហើយនៅខាងបូព៌ានេះនៅធូ ។

ក៖ ចាស!

ខ៖ ខាងយើងនេះរិតត្បិត ហូបបបរអីស្លាប់ច្រើន! ដល់ចឹងទៅខាងបូព៌ាគឺធម្មតា សូម្បីតែសម្លៀកបំពាក់ ក៏ធម្មតា មានប្រដាប់ប្រដារគ្រឿងអាង្ការពាក់ត្រឹមត្រូវណា។

ក៖ ចា!

ខ៖ នេះខ្ញុំពាក់កណ្តាលដើមឆ្នាំខ្ញុំចូលទៅឃើញ!

ក៖ ចា! ឃើញសភាពចឹង!

ខ៖ បាទ! ឃើញស្អាតស្អំ ឃើញខាងយើងនេះខោខ្មៅ អាវខ្មៅ វេទនាសុតសាត។

ក៖ ចឹងអាហ្នឹងរបបគេសុត អង្គការ!

ខ៖ អង្គការគេបំពាក់បំប៉ននៅខាងនុង!

ក៖ ចឹងទ្រានៅក្នុងរបបប៉ុលពតនុង ទ្រាដូចថាអត់មានលក្ខណៈទូរទៅម៉ាប្រទេសខ្មែរនោះទេ ដូចជានៅតំបន់ខ្លះធូ?

ខ៖ បាទ!កន្លែងខ្លះធូ!

ក៖ ចឹងកន្លែងតំបន់ខ្លះវាតឹងរឹងចឹងទៅណាមានស្លាប់ច្រើនចឹងទ្រា?

ខ៖ ដល់ពាក់កណ្តាលឆ្នាំ៧៩ មានគេដាក់បញ្ជូនដាក់ទ័ពពីបូព៌ាទៀត!! គេយកខាងពួកនារតីនុងមកកាន់កាប់! យកមកគ្រាប់គ្រងនៅខាងហ្នឹង ដល់ពេលទ័ពយើងខាងនេះ មានគេវ៉ៃទ័ពនោះទេ ដល់ចឹងមានសម្លាប់មកពីនារតី ពួកនិយាយរន្តើនៗហ្នឹង។

ក៖ ចឹងពួកនិរតីនៅខាង?

ខ៖ខាងកំពតអីមកនុងណា!

ក៖ ចាសខាងកំពត កំពង់សោមអីចឹងណា! ខាងកោះកុងអីនុង ខាងនារតីមក!

ខ៖ បាទហ្នឹងហើយ! ហើយដល់ចឹងវាមកគឺវាទៅ ធ្វើរដ្ឋប្រហារគឺសម្លាប់ប្រជាជន ចាប់តាំងពីកុមារ តាំងពីកងចល័តអីនុងដាក់ទាំងឡានៗ មិនដឹងថាយកទៅឯណានោះទេ ត្រូវសម្លាប់ក៏គេសម្លាប់នៅឯនុងទៅ សូម្បីតែខ្ញុំនៅដឹងច្បាស់ ហើយខ្ញុំនៅខាងព្រៃវៀង នៅខាងសណ្តែក នៅព្រៃឈៀង គឺជាសមូហភូមិវាសម្លាប់ នៅលើឃានព្រះវិហារនុងមានរាប់ពាន់នាក់ មកដល់សព្វថ្ងៃហ្នឹងមានគេធ្វើឃានវិហារហ្នឹង រន្ធដៅៗ មានខ្មោចអីចឹង ហើយដល់ពេលពួកទ័ពអីនុងមានតែ១រដូវការពារអីចឹង មានសន្តិសុខ គេវ៉ៃផង ធ្វើខាងខ្សែទាហានផង គេដកយើងការពារប្រជាជនផង។

ក៖ ចាស!

ខ៖ ហើយចឹងដល់ពេលសភាពការយើងឃើញ នៅកន្លែងសមូហភូមិគេសម្លាប់ ហើយមានសន្តិសុខ រាប់រយ រាប់ពាននាក់។

ក៖​ចឹងទ្រា!

ខ៖ នៅលើវត្តព្រែកឈៀនអីនុងគេស្លាប់ហ្នឹងមួយយប់ៗចាក់មេក្រូនៅក្នុង១យប់មាន៣ឡាន ៥ឡាន ក៏ប៉ុន្តែស្រាប់តែមកនុងមានចប មានបង្គី អីចឹងណា បាទ តែថាដល់ពេលព្រឹកព្រលឹមឡើងបាត់អស់ៗ មិនដឹងថាគេយកទៅខាងណា ស្លាប់អស់ហើយ សម្លាប់មិនទាន់នោះទេខ្លះបញ្ជូនមក! ។

ក៖ ចុះគ្នាគិតថាទៅធ្វើការតែយកគ្នាទៅសម្លាប់សោះទ្រា!

ខ៖បាទ! អាពតតែប៉ុណ្ណឹង! គ្មានបានរកស៊ីចិញ្ចឹមឪពុកម្តាយនោះទេ! ចាប់ពីអាយុ១៣ចឹងចូលទ័ពគេចាប់បញ្ជូនទៅ ។

ក៖​ចឹងវាអកុសល ដូចថានៅពេលពេញវ័យបានចូលរៀនទៅ ស្រុកវាកើតសង្គ្រាមចឹង?

ខ៖ បាទ! ស្រុកកើតសង្គ្រាម កាលជំនាន់ខ្ញុំហ្នឹង អត់មានបានរៀនអីនោះទេ។

ក៖ ចាស កើតសង្គ្រាម!

ខ៖ ខ្ញុំបានមកនៅវត្តហ្នឹង រៀនអក្សរ!

ក៖ ចាចឹងកុំបានមកនៅវត្តកុំអីទ្រាអត់មានបានចេះអក្សរសោះ?

ខ៖ អត់ចេះសោះ! តែបានចេះបន្តិចអីដែរ កាលនៅជំនាន់នុងមានគ្រូអ៊ីម កាលនៅក្មេងៗនុងលោកអោយមករៀនស្រះអរ ស្រះអាអីចឹងទៅ។

ក៖ ចាស!​

ខ៖ ដល់ពេលទ្រាផុតពីរបប៣ឆ្នាំ ៨ខែនុងមកទ្រា

ក៖ ចាសក្រោយមកទ្រាបានរៀបអាពាហ៏ពិពាហ៏ទៀត!

ខ៖ បាទរៀបអាពាហ៏ពិពាហ៏!

ក៖ ចឹងបានចាប់ដៃរកស៊ីចិញ្ចឹមកូន!

ខ៖ ចិញ្ចឹមកូន!

ក៖ ចាសជីវិតនៅក្នុងគ្រួសារចិញ្ចឹមកូនទៀត!

ខ៖ បាទ!

ក៖ ចឹងទ្រាបានចាប់ដៃគ្នាហើយ បានប្រកបធ្វើអ្វីជាមួយនឹងគ្រួសារ?

ខ៖ ជីវៈភាពរបស់យើងពេលដាច់មកគ្មានអីក្រៅពីការធ្វើចំការ ទៅធ្វើដីស្រែចំការ នៅឯចុងព្រែកនៅចំកែងទួយ!!

ក៖ ចឹងដីនុងរដ្ឋជាអ្នកចែកអោយ?

ខ៖ រដ្ឋបាទ!

ក៖ ចឹងបានបណ្តាលក្បាលប៉ុន្នានដែរ?

ខ៖ កាលពីយើងដាច់ភ្លាម ឆ្នាំចូលដល់៨២ហើយ បានគេចាប់ផ្តើមធ្វើក្រដាសស្នាមអោយយើងណា។

ក៖​ចាស

ខ៖ ចឹងបាន៣ម៉ែត្រកន្លះម្នាក់ មួយរបប!

ក៖ចឹងបណ្តោយប៉ុន្នានទៅ?

ខ៖ បណ្តោយមិនគិតចឹងទៅនោះ គេគិតដូចថាដីគេចែកជាក្រុមយើង មួយក្រុមៗ១២នាក់ចឹងទៅ មានគេកាន់១ក្រុមៗ មានខ្ញុំឬភីឯងកាន់១នាក់មួយចឹង ដីនុងចឹងគេចែកអោយ១២គ្រួសារចឹងទៅបែងចែកគ្នាចឹងទៅ អន្កានគ្នាចឹងទៅ។

ក៖ ចាស!

ខ៖ បាទ ហើយបណ្តោយទៅចឹងទៅ វែងៗចឹងទៅ។

ក៖ ចឹងក្បាលដឹងតែ៣ម៉ែត្រកន្លះដល់មាត់បឹងអីចឹងទៅ!

ខ៖ បាទ! រហូតតែដល់ទាល់របស់គេប៉ុន្នាននោះក៏បានចឹងទៅ។

ក៖ ចឹងបណ្តោយវែងណាស់ចឹង!

ខ៖ វែង!

ក៖ ចឹងប៉ានស្មានថាមានប៉ុន្នានរយម៉ែត្រចឹង?

ខ៖ ២០០ជាងអីចឹងដែរទេ!

ក៖ ចាសៗ!

ខ៖បាទ

ក៖ ចឹងកាលនុងទ្រាធ្វើស្រូវឬក៏ដាំដំណាំ?

ខ៖ កាលនុងដាំស្រូវ ពោត ត្រឡោច ! ដល់ទៅថាយើងចេះតែបាន៥ទៅ៦ឆ្នាំចឹង ហើយអាចុងមាត់បឹងនេះចេះតែធ្វើបណ្តេញទឹកចឹងទៅណា។

ក៖ ចាសចឹងបាន ទៅណាទ្រា!

ខ៖ បាទ!ហូបទៅ!

ក៖ ចឹងបានមកដល់ប្រពន្ធនិងគ្រួសារអីគ្រាប់គ្រាន់ទ្រា?

ខ៖ បានគ្រាប់គ្រាន់!!ចឹងទៅ ជីវៈភាពលុយកាកអីបានបន្លែអីចឹងទៅ!

ក៖ ចឹងបានទៅយើងយកទៅទិញម្ហូបចឹងទៅហេសទ្រា?

ខ៖បានមកយើងនៅឆ្នាំ៩៣នេះរកលែងកើត ធ្លាក់ខ្លួនឈឺវះ!

ក៖ ចឹងទ្រាវះ!

ខ៖ នេះប្រវត្តិ!

ក៖ ចាសៗទ្រានិយាយរឿងវះ!

ខ៖ ដល់ឆ្នាំដាច់មក!

ក៖ ទ្រាវះនុងកើតអី?

ខ៖ ឈឺឆ្នាំ៩៣នុង ខ្ញុំទៅវះព្រោះអីបានវាចេះតែចុកណា!

ក៖ ចាស ដល់ពេលចុកចឹងទៅ គេថាម៉េចដែរទ្រា?

ខ៖ គេថាខ្ញុំរលាកក្រពះ!

ក៖ អូ

ខ៖ ដំបៅក្រពះចឹងទៅហើយទៅដល់ពេទ្យគេទារវះ! នៅឆ្នាំ៩៣ ដល់ចឹងធ្វើអ្វីក៏លែងកើតតាំងពីឆ្នាំ៩៣នុង ធ្លាក់ខ្លួនពិការហ្នឹង នៅតែផ្ទះនិងសំបែង មើលកូននិងចៅតែប៉ុណ្ណឹង។

ក៖ ចឹងកូនៗគេមានការងារធ្វើអស់ហើយនេសទ្រា?

ខ៖ ហ្នឹងហើយ!

ក៖ អូ!

ខ៖ ប្រវត្តិហ្នឹងវានេះដែរ! ដូចថាខ្ញុំវាមិនជាអ្នកធូធាអីនោះទេ រួចពីសង្គ្រាមមកប្រឹងធ្វើស្រែចំការចិញ្ចឹមប្រពន្ធកូនចឹងទៅដល់ឆ្នាំ៩៣ក៏បានធ្វើស្រែចំការទៅ វាគ្មានជាអ្នកធូធាអីប៉ុន្នាននោះទេណា។

ក៖ ចឹងមុននឹងបញ្ចប់ តើទ្រាមានពាក្យពេចន៏អ្វីដើម្បីផ្តាំផ្ញើដល់កូនចៅជំនាន់ក្រោយណាទ្រា?

ខ៖ ហ្នឹងមានតែផ្តាំផ្ញើ ដល់កូនចៅជំនាន់ក្រោយហ្នឹងថា ត្រូវធ្វើយ៉ាងម៉េចអោយខំប្រឹងរៀនសូត្រអោយបានចេះដឹងទៅ ទៅតាមលក្ខណៈប្រពៃណីខ្មែរ សម្លៀកបំពាក់ តាមមោនោគមន៏វិជ្ជាខ្មែរ តាមលក្ខខណៈខ្មែរយើងពីបុរាណមក កុំទៅតាមផ្លើតផ្លើន ចេះដឹងនំមិនធំជាងនាអី អោយស្តាប់ពាក្យចាស់ ហើយបង្គាប់តាមឪពុកម្តាយ។

ក៖ ចាសគោរពឪពុកម្តាយ!! អ្នកមានគុណចេញទៅក្រៅចេះគោរពចាស់ព្រឹត្យធិចារ្យ ចេះអោនលំទោន នេះជាប្រពៃណីខ្មែរយើងហើយ​ ចឹងត្រូវចេះថែរក្សា !

ខ៖ បាទនេះប្រពៃណីខ្មែរ

ក៖ ចាសកុំអោយបាត់បង់!! យើងនាំគ្នាចូលរួមទៅមុខទៀតកុំអោយបាត់ ចឹងខ្ញុំសូមអរគុណទ្រាច្រើនដែលបានលះបង់ពេលវេលាដ៏មានតំលៃ អោយខ្ញុំធ្វើការអនុញ្ញាតសម្ភាសដឹងអំពីជីវៈប្រវត្តិរបស់ទ្រា!

ខ៖ បាទ!

ក៖ ចឹងខ្ញុំសូមថតរូបរបស់ទ្រា១ប៉ុសនិងបទសម្ភាសនេះយកទៅដាក់នៅសកលវិទ្យាល័យBYUនៅUSAតើទ្រាអនុញ្ញាតអោយក្មួយយកទៅដាក់ដេស?

ខ៖ អាហ្នឹងមានអីយកទៅបានតើ!

ក៖ ចាសចឹងខ្ញុំសូមអរគុណទ្រាអោយមានអាយុវណ្ណៈសុខៈកុំម្បីឃ្លានឃ្លាតឡើយ! ចឹងខ្ញុំជម្រាបលាណាទ្រាណា!

ខ៖ បាទ! អាយុវែង!